text: Her verður greitt frá um GNSS (GPS), referencunet, k-skipanir, geoidur og fixpunkt.
text: #000001
text: Til ber hjá fyritøkum sum fáast við landmáting og hjá byggifeløgum, sum hava gravimaskinur við GPS, at brúka GNSS støðirnar hjá Umhvørvisstovuni og harvið náa centimetur neyvleika. Hesin uppmátingarháttur kallast RTK (Real Time Kinematic).
text: #000003
text: Fyritøkur, sum ynskja at brúka GNSS støðirnar til RTK mátingar, kunnu seta seg í samband við Umhvørvisstovuna.
text: #000004
text: Tað ber eisini til at heinta (downloada) dátur frá teimum 4 GNSS støðunum á netinum. Talan er um RINEX dátur (Receiver Independent Exchange) sum máta knattstøðuna hvørt sekund og 30. hvørt sekund hvønn dag árið runt.Við GNSS dátum tøkum á netinum, er møguligt at logga egnar GPS mátingar í lendinum og síðani at rætta úrslitið heima aftaná (tað kallast Post-processing). GNSS dáturnar kunnu brúkast í sambandi við dronuflúgvingar og geodetiskar uppmátingar og annað, har neyvleikin av uppmátingunum er av stórum týdningi. Somuleiðis ber til at bøta um eldri GPS mátingar, tað verið seg innan landmáting og gransking. GNSS mátingar aftur til endan av 2019 liggja nú tøkar á netinum.
text: #000005
text: Nýggjasta krossskipanin nevnist FOTM. FOTM samsvarar við ta matematisku k-skipanina, X peikar eystureftir og Y norðureftir, sum víst við grønum á myndini niðanfyri. Y ásin er samanfallandi við 7° V
text: #000007
text: Í krossskipanini FK89, peikar Y norðureftir og X peikar vestureftir, víst við svørtum á myndini. Nullpunktið er í 62° N og 9° V og hevur hetta punkt krosstølini (Y,X)=(700.000 m, 700.000 m). Legg til merkis, at í mun til ta matematisku krossskipanina, so peikar X til vinstru og haraftrat verður Y nevnt fyrst.
text: #000008
text: Á myndini sæst eisini krossskipan UTM, sum er víst við reyðum. Flestu lond her um leiðir eru í ferð við at umleggja krossskipanirnar til UTM.
text: #000009
text: Í døminum verður sama positión víst í ymiskum k-skipanum.
text: #000012
text: Um FK89 verður brúkt, kunnu hesir parametrar brúkast. Feilurin er 10 cm í Tórshavn, men økist tess longri fjarstøðan er frá Tórshavn. Í Klaksvík 1 metur, Tvøroyri 2 metrar og í Akrabergi er feilurin 21⁄2 metur!
text: #000013
text: Endamálið við innføring av FOTM er at fáa eina kortskipan, sum byggir á altjóða standardar og tí kann brúkast í uppmátingartólum og kortforritum uttan sertillagingar. Samstundis er skipanin so háttað, at hon við fyrimuni kann brúkast í Føroyum til neyvar uppmátingar, tí talan er um lítla skalabroyting.FVR09 er ein nýggj og neyv hæddarskipan, sum byggir á nýggjar vatnstøðumátingar, tyngdarmátingar og nivellement. Við hesi skipan, er munandi betri samsvar millum hæddarpunktini í landinum.
text: #000014
text: FOTM er stytting fyri kortprojektiónina FOroyar Transversal Mercator. Eisini sæst heiti Faroe TM.Kortprojektiónin ber altjóða heiti EPSG::5316 og á ber til at síggja parametrararnar, sum galda fyri projektiónina.
text: #000015
text: FVR09 er stytting fyri Faroe Islands Vertical Reference 2009. Av tí at munur upp í 1⁄2 m kann vera millum gamlar hæddir (Z89) og nýggjar í FVR09, er sera umráðandi altíð at brúka FVR09 hæddir, tá arbeitt verður í FOTM.Hæddarskipanin ber altjóða heiti EPSG::5317 og á ber til at síggja meira um hæddarskipanina.FOTM + FVR09 hevur altjóða heiti EPSG::5318.
text: #000016
text: Hæddir á fixpunktum, eru hæddir yvir sjóvarmálanum. Tá GPS verður brúkt til hæddarmáting, verður hæddin hinvegin ikki máld í mun til sjóvarmálan, men í mun til ellipsoiduna (í datum WGS84). WGS84 ellipsoidan í Føroyum liggur umleið 56 metur undir sjóvarmálanum. Myndin niðanfyri vísir hvussu nógv skal dragast frá eini gps máldari hædd fyri at fáa hæddina yvir sjóvarmálan.Minsti munurin er í Akrabyrgi 55,55 mStørsti munur er í Mykinesi 56,93 mNevnast kann at í flestu GPS’arum eru hesar rættingar innbygdar.
text: #000017
text: Geoidan FOGEOID2012.02, er gjørd út frá nivellementi, tyngdarmátingum, gpsmátingum og vatnstøðumátingum í 2009 og 2010. Neyvleikin í meðinøkinum (har landfast er) má metast at vera betri enn 2 cm.
text: #000018
text: Føroyska geoidan. 5 cm er millum kurvarnar.
text: #000019
text: Newest geoid in different formats
text: #000020
text: Eitt fixpunkt er eitt uppmátingarpunkt í lendinum við kendari positión. Fixpunkt hava eitt X- og eitt Y-virði í eini krossskipan. Nógv fixpunkt hava eisini eitt Z-virði, sum er hæddin yvir sjóvarmálan. Á myndini omnfyri síggjast ymisk fixpunkt.
text: #000022
text: ArbeiðsøkirMatrikulLand- og sjókortLandsfólkayvirlit og navnamálTinglýsingElveitingareftirlitArbeiðsøkirOrkaSkógrøktNáttúruverndUmhvørvisverndNorðurlendskt samstarvSnarvegirGóðkenningar og loyvirKunngerðartalvaStarvsfólkOyðubløðUmhvørvisstovanUm UmhvørvisstovunaStarvsfólkSambandPrivatlívspolitikkur
text: #000025
text: MatrikulLand- og sjókortLandsfólkayvirlit og navnamálTinglýsingElveitingareftirlit
text: #000026